CELEX: 32012R0696
Language: fi
Date: 2012-07-25 00:00:00
Title: Komission täytäntöönpanoasetus (EU) N:o 696/2012, annettu 25 päivänä heinäkuuta 2012 , tiettyjen tavaroiden luokittelusta yhdistettyyn nimikkeistöön

31.7.2012   
            
            
               FI
            
            
               Euroopan unionin virallinen lehti
            
            
               L 203/30
            
         KOMISSION TÄYTÄNTÖÖNPANOASETUS (EU) N:o 696/2012,
   annettu 25 päivänä heinäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sisäpohjat, jotka koostuvat teräksestä valmistetusta joustavasta ja haarautuvasta jousiosasta sekä eri materiaaleista valmistetusta vaihdettavasta pehmustetyynystä.
                  Sisäpohjat kootaan asiakkaan jalanjäljen ja ruumiinpainon mukaan.
                  Sisäpohjien tarkoituksena on vähentää jalkaan ja koko kehoon kohdistuvaa rasitusta. Sisäpohjan kolmipisteisen tukijärjestelmän tarkoituksena on tukea, liikuttaa ja vahvistaa nivelsiteitä, jänteitä ja lihaksia. Se toimii iskunvaimentimena, jakaa ruumiinpainoa tasaisesti koko jalan alueelle ja saattaa lieventää lättäjalkaisuuden haittoja. Pehmustetyyny hieroo jalkaa.
                  
                      (1) Ks. kuva.
               
               
                  6406 90 50
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6406, 6406 90 ja 6406 90 50 nimiketekstien mukaisesti.
                  Sisäpohjia ei ole suunniteltu ortopedisten vikojen korjaamiseen, koska niitä ei ole erityisesti mukautettu mihinkään vammaan, jota niillä pyrittäisiin korjaamaan, vaan niiden tarkoituksena on parantaa jalan ja kehon mukavuutta ja lieventää olemassa olevien ongelmien haittoja (ks. 90 ryhmän 6 huomautus).
                  Siksi niitä ei voida luokitella nimikkeen 9021 ortopedisiksi välineiksi.
                  Sisäpohjat on sen vuoksi luokiteltava CN-koodiin 6406 90 50 irtopohjiksi.
               
            
         
      
         (1)  Kuva on ainoastaan ohjeellinen.